**Laurence Sterne** (født 24. november 1713, død 18. mars 1768) var en irsk-engelsk forfatter og geistlig. Han er mest kjent for sine romaner *Tristram Shandy* (full tittel *The Life and Opinions of Tristram Shandy, Gentleman*; norsk utgave *Herr Tristram Shandys liv og meninger* (1995–96) og *A sentimental Journey Through France and Italy, by Mr. Yorick*.

Liv og virke
------------

### Bakgrunn

Sternes far Roger var fenrik i den engelske hær, moren Agnes var datter av en marketenter. Familiemn måtte over en tiårsperiode følge med til de forskjellige stasjoneringer farens regiment ble sendt til. 

Da Laurence Sterne var 18 år, døde faren. En onkel så til ham deretter. Sterne studerte teologi ved Jesus College ved universitetet i Cambridge og fikk i 1738 en sognestilling i Sutton-on-the-Forest nær York. Under tiden på kollegiet fikk han sin første blodstryrtning. 

I 1741 giftet han seg med Elizabeth Lumley, to år etter fikk han en liten prebende ved katedralen i York. Frem til 1760 synes hans liv i Sutton å ha vært heller stille og makelig, men han måtte slite med ektefellens ustabile sinn.

### Forfatter

Da *Tristram Shandy* da kom ut var Sterne en middelaldrende landsbyprest, uten mulighet til å oppfylle sine ambisjoner innenfor Kirken. Forfatterberømmelsen satte ham i stand til å reise og skrive. Han vakte skandale ved å gi ut en prekensamling under psevdonymet *Yorick*; landsbypresten fra *Tristram Shandy*, som er en etterkommer av den døde narren fra *Hamlet* og spiller skamløst på bildet av presten som narr. Like før han døde ga han under pseudonymet *Yorick* ut det som skulle være første del av reisekildringen *A sentimental Journey Through France and Italy*. Her eksellerer presten i erotiske hentydninger. Fortellingen latterliggjør ellers samtidige britiske forfattere av reiselitteratur; spesielt Tobias Smollett (kalt *Smelfungus* i Sternes tekster). Sterne døde før han fikk fullført *A Sentimental Journey*. Det er delte meninger om hvorvidt han anså *Tristram Shandy* som ferdig. Tristram Shandy kom uansett aldri lenger i sin selvbiografi enn til den dagen han ble født – og pastor Yorick kom aldri lenger enn til Paris i sin reiseskildring.

Laurence Stern var en gjennomført ironiker, som harselerte over fiender såvel som venner (og ikke minst seg selv); over klassisk og ny litteratur, lesere og kritikere; over religion og vitenskap, opplysningstid og moteriktig «sentimentalitet» (senere kritikere som ser på Sterne som talsmann for det «sentimentale» har neppe forstått ironien eller sett intertekstualiteten). Ironien er imidlertid ustabil, og det er aldri langt til medfølelsen; for eksempel i skildringen av den invalide eks-offiseren Toby Shandy og hans «kjepphester». Mens han for samtiden var en ren underholder, har senere tiders lesere sett på Sterne både som en innsiktsfull tenker og en litterær nyskaper.

Bibliografi
-----------

* *The Case of Elijah* (1747)
* *The Abuses of Conscience* (1750)
* *A Political Romance* (1759)
* *The Life and Opinions of Tristram Shandy, Gentleman* (9 bind, 1760-1767) – norsk oversettelse 1995-1996: *Herr Tristram Shandys liv og meninger*
* *The Sermons of Mr Yorick* (7 bind, 1760-1769)
* *A Sentimental Journey Through France and Italy* (1768) – norsk oversettelse 1992: *En følsom reise gjennom Frankrike og Italia* ISBN 82-7488-004-8
* *Letters from Mr Yorick to Eliza* (1775)
* *Letters to His Friends on Various Occations* (1775)
* *Letters to His Most Intimate Friends* (3 bind, 1775)

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Laurence-Sterne, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   Archive of Fine Arts, cs.isabart.org, abART person-ID 62601, besøkt 1. april 2021[Hentet fra Wikidata]
4. ↑   Dictionary of Irish Biography, Dictionary of Irish Biography-ID 008285[Hentet fra Wikidata]
5. 1 2   Store sovjetiske encyklopedi (1969–1978), avsnitt, vers eller paragraf Стерн Лоренс, besøkt 28. september 2015[Hentet fra Wikidata]
6. ↑   Autorités BnF, data.bnf.fr, besøkt 10. oktober 2015[Hentet fra Wikidata]
7. ↑  ; *Archive of Fine Arts*; besøksdato: 1. april 2021; abART person-ID: 62601.
8. ↑  Charles Dudley Warner, red. (1897) (på en), *Library of the World's Best Literature*, Wikidata Q19098835,
9. ↑  ; *Autorités BnF*; besøksdato: 10. oktober 2015; BNF-ID: 11925542s.

Eksterne lenker
---------------

* (en) Laurence Sterne – kategori av bilder, video eller lyd på Commons Rediger på Wikidata
* (en) Laurence Sterne på Internet Movie Database Rediger på Wikidata
* (en) Laurence Sterne på Discogs Rediger på Wikidata

* (en) Laurence Sterne på MusicBrainz Rediger på Wikidata
* Tekster av Sterne på Prosjekt Gutenberg
* Lenkesamling til tekster av og om Sterne – Masaru Uchida
* *The Life and Opinions of Tristram Shandy* & *A Sentimental Journey* Arkivert 24. oktober 2018 hos Wayback Machine.. München: Redigert av Günter Jürgensmeier, 2005
* From Sterne to Baldessari: The Illustration of Tristram Shandy, 1760–1996

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenske Litteraturbanken **·** Encyclopædia Britannica **·** Dictionary of Irish Biography **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE
 |